”Սա մեծ մշակութային իրադարձություն է, որը ինչ որ իմաստով շեղում է մեր հասարակությանը քաղաքականացված մթնոլորտից ու առկա խնդիրներից: «Արտ Ֆեստը» մի շատ կարևոր խնդիր է լուծում: Մի ժամանակ գյուղերում կային այսպես կոչված «պալատներ», որտեղ մշակութային միջոցառումներ էին կազմակերպվում: Այսօր չկան այդ «պալատները»: Գրեթե բոլոր մշակութային միջոցառումները կենտրոնացված են մայրաքաղաք Երևանում: Փառատոնը եկել է այս բացը լրացնելու: «Արտ Ֆեստ»-ի կարևոր առանձնահատկությունը նաև այն է, որ նպաստում է Երևան-մարզեր մշակութային կյանքի ակտիվացմանը: Անցած տարի մարզերից, հեռավոր գյուղերից բազմաթիվ երիտասարդներ իրենց մասնակցությունը ցուցաբերեցին փառատոնին, ինչը ողջունելի է: Այս տարի սպասում ու քաջալերելու ենք ավելի որակյալ նախաձեռնությունների ու աշխատանքների ներկայացումը: Արվեստի հզորությունը հենց դրանում է, ուստի, եթե քո գործը վարպետորեն ես անում,ապա այն հաջողությամբ է պսակվում: «Արտ Ֆեստ»-ի կազմակերպիչներին և մասնակիցներին մաղթում եմ հաջողություն և ամենայն բարիք”